Propuneri teme de doctorat 2021 prof.univ.dr.ing. Petre Iuliu DRAGOMIR

 Prof.univ.dr.ing. Ana Cornelia BADEA

**Contribuții la realizarea unui sistem informatic aferent infrastructurii rutiere și rețelelor edilitare**

Identificarea, localizarea, reprezentarea și gestionarea informațiilor aferente elementelor de infrastructură rutieră și a celor referitoare la rețelele de utilități au reprezentat dintotdeauna operaţii greu de realizat. Lipsa unor date fiabile și a unor informații coerente despre acestea conduce la: risc crescut pentru siguranţa populaţiei dar şi a operatorilor ce desfăşoară lucrări în domeniul rutie și edilitar, proiectarea şi instalarea noilor elemente de infrastructură rutieră și linii de reţele ineficient şi eronat, deteriorarea bunurilor terţe, muncă rudimentară inutilă.

Managementul informațiilor referitoare la infrastructura rutieră și rețelele edilitare, parte a managementului urban, este o activitate complexă, care implică un număr considerabil de persoane şi informaţii distribuite, spaţiale şi dinamice. În contextul evoluţiei tehnologice actuale, principala metodă de accesare a acestor informaţii este bazată pe sisteme informatice geografice.

Existenţa unor informaţii exacte ar putea avea numeroase beneficii atât pentru proprietarii infrastructurii rutiere și de reţele edilitare cât şi pentru cei care le utiizează sau demarează noi proiecte.

Dezvoltarea unui sistem informatic care să răspundă acestor cerințe ar fi în măsură să rezolve optim aceste deziderate.